ዝብል ሰፊሕ ዘተ ተኻይዱ፤ ሜላታትን ምኽርን ተዋህሊሉ፤ ኩለ መዳይ ሓገዝ እውን ተኣኪቡ። ብሰንኪ ለበዳ ኮሮናቫይረስ ኣብ መንቀራቕሮ ዝኣተዋ ደቀንስትዮ ብዙሓት እኳ እንተዀና፡ ምንቅስቓስ "ይዀኖ!" ምስ ዩኒቨርሲቲ መቐለ፣ ምድረገነት መሐብሐቢ ኣረጋውያንን ትካል ማሕበራዊ ኣገልግሎትን (ኦሳድ ትግራይ) ብምዃን ን12 ደቀንስትዮ ምስ 8 ደቀን ኣብቲ ኣብ ኣይኣናለም ዝርከብ ብዩኒቨርሲቲ መቐለ ዝውነን ቤት ትምህርቲ ማሕበረሰብ ክሕብሕባ ጀሚረን። ሓንቲ ካብ መሪሕነት ምንቅስቓስ "ይኾኖ!" ፅዴና "ኣብ እዋን ለበዳ ኮሮናቫይረስ መጀመርታ ተጠቃዕቲ ክዀና ዝኽእላ፡ ኣብ ትሑት መነባብሮ ዝርከባ ደቀንስትዮ እየን ኢልና ሓሲብና። መግለጺ ስእሊ, ፅዴና፡ ኣባል ምንቅስቓስ 'ይዀኖ' ስራሕ እውን ንምስራሕ ዝፅገማ ንሳተን እየን፤ ብፍላይ እተን [ብፋይቶትነት ዝመሓደራ] ብኸመይ ኢና ክንሕግዘን ኢልና ኢና እዚ ቦታ ተዋሂቡና" ብምባል እቲ ዕማም ንምንታይ ከምዝተጀረ ትገልፅ። እተን ደቀንስትዮ ኣብቲ ማእኸል ፅሩይ መፅለሊ ተዳልዩለን ኣብ ሓደ ገፊሕ ክፍሊ ካብ ሰለስተ ክሳብ ኣርባዕተ ሰባት ይድቅሳ። ምግብን ማይን ይቕረበለን። ፅሬተን ክሕልዋን ደቀን ክኣልያን ዘድሊ ዘበለ ቀረብ ተማሊኡለን። ዳርጋ ኩለን፡ ጫት ዝወስዳ፣ ሽጋራ ዘትክኻ፣ ኣልኮላዊ መስተ ዘዘውትራን ብኻልኦት ወልፍታት ዝተፀመዳን እየን ነይረን። ናብቲ መዕቘቢ ቦታ ምስኣተዋ ካብቲ ዝነበረኦ መፃወድያ ወልፊ ክሳብ ዝናገፋ ዓቐብ ኰይኑወን ዓፅዓፅ በዚሑ ከምዝነበረን ኣብዚ እዋን ግን ኣብ ፅቡቕ ኩነት ከምዘለዋን ፅዴና ትምስክር። "ካብዚ ክወፅኣ እንተለዋ፡ ካብቲ ዝነበረኦ ስራሕ ዝተፈለየ፡ እንተተኻኢሉ ንባዕለን ዝኽእላሉ ወይ ድማ ብቐሊሉ ክቑፀራሉ ዝኽእላሉ ሞያ ክነሰልጥን ኢና ንሓስብ። ንባዕለንን ንደቀንን እውን መሰረታዊ ትምህርቲ ክንህብ ኢና ንሓስብ። ምኽንያቱ ቤት ትምህርቲ ኣትየን ዘይፈልጣ ስለዘለዋ እንተወሓደ ምንባብን ምፅሓፍን ክኢለን እንተዝወፅኣስ ህይወተን ከመሓይሻ ክሕግዘን እዩ ኢልና እውን ንኣምን" ብምባል ብዛዕባ ንመፃኢ ተሓሲቡ ዘሎ ትልሚ ኣመልኪታ ትዛረብ። መፀግዒ ንዘይብላ ጓልኣንስትየቲ እዩ ፃውዒት ቀሪቡ። ወርሓዊ ፅግያት ኣብ ገለ ደቂ ኣንስትዮ ንምንታይ ይብርትዕ?
